Prisen på nordjyske villaer steg med 8,7 pct. Det viser den seneste kvartalsrapport fra ejendomsmæglerkæden Nybolig. Årsagen til de stigende priser er angiveligt den lave rente og en generelt mere positiv stemning på boligmarkedet, der har fået flere købere på markedet. I København steg villa-priserne med 14,1 pct.
I det seneste år har prisstigningen i Nordjylland været landets næsthøjeste, kun overgået af hovedstadsområdet.